**CONTRACT DE PRESTĂRI SERVICII**

**Nr. ………/…………………………**

**1.Părţile contractante**

În temeiul Legii nr. 98/2016 privind achizițiile publice, cu modificările și completările ulterioare,

s-a încheiat prezentul contract de prestări servicii, între

**Agenția Națională pentru Egalitatea de Șanse între Femei și Bărbați – ANES** – cu sediul in Intr. Camil Petrescu nr. 5, sector 1, cod poștal 010541, București cod fiscal 33160563, cont bancar nr. RO73TREZ23A680200200130X, deschis la Trezoreria sector 1 Bucuresti, reprezentată prin Secretar de Stat Aurelia Gratiela Draghici, în calitate de ACHIZITOR, pe de o parte

Şi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, număr de înmatriculare J\_\_\_\_\_\_\_\_\_\_\_\_\_, cod fiscal RO \_\_\_\_\_\_\_\_\_\_\_\_\_\_\_, având contul cu IBAN

\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată prin\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de PRESTATOR, pe de altă parte.

Părţile vor fi denumite în continuare fiecare în parte „Partea” şi în mod colectiv „Părţile” care au convenit încheierea prezentului contract de prestări servicii.

**2. Definiţii**

În prezentul contract următorii termeni vor fi interpretaţi astfel:

a. contract – actul juridic care reprezintă acordul de voinţă al celor două părţi, încheiat între o autoritate contractantă, în calitate de “achizitor”, şi un prestator, şi toate anexele sale;

b. achizitor şi prestator - părtile contractante, aşa cum sunt acestea numite în prezentul

contract;

c. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. servicii - activităţi a căror prestare face obiectul contractului, organizare evenimente, asistență

tehnică de specialitate acordată pe toată durata de derulare a acestuia şi orice alte asemenea obligaţii care revin prestatorului prin contract;

e. destinaţie – locaţia/locațiile unde prestatorul are obligaţia de a presta serviciile;

f. standarde – standardele, reglementările tehnice sau altele asemenea stabilite conform cerinţe tehnice şi reglementările legale în vigoare;

g. forţa majoră - un eveniment mai presus de controlul parţilor, care nu se datorează greşelii sau

vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

h. zi - zi calendaristică; an - 365 de zile.

**3. Interpretare**

3.1 În prezentul contract, cu excepţia unei prevederi contrare cuvintele la forma singular vor include forma de plural şi viceversa, acolo unde acest lucru este permis de context.

3.2 Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

3.3 Clauzele şi expresiile vor fi interpretate prin raportare la întregul contract.

**4. Obiectul principal al contractului**

4.1 Prestatorul se obligă să presteze servicii organizare evenimente pentru ………..

Evenimentul se va presta după cum urmează:

* perioada de derulare:.
* Locație de desfășurare:
* Număr de participanți:

4.2 Documentele contractului sunt:

a) Propunerea tehnico-financiară;

b) Caietul de sarcini.

**5. Preţul contractului**

5.1 Preţul convenit pentru îndeplinirea contractului, plătibil prestatorului de către achizitor, este de \_\_\_\_\_\_\_\_\_\_\_\_\_ fără TVA, la care se adaugă TVA diferențiat în funcție de serviciul prestat conform prevederilor codului fiscal.

5.2 Prețul contractului este ferm pe întreaga durată a derulării acestuia.

5.3 Factura emisă pe parcursul derulării contractului va fi însoțită de raportul de activitate.

**6. Durata contractului**

6.1. Contractul intră în vigoare începând cu data semnării acestuia de către ambele părți și are o durată de 3 luni.

6.2 Contractul nu va fi considerat terminat până când părţile nu şi-au îndeplinit toate obligaţiile

asumate prin contract, dar nu mai târziu de data precizată la punctul 6.1.

**7. Executarea contractului**

7.1. În termen de maxim 3 zile lucrătoare de la data semnării contractului de către ultima parte dintre cele două părți, va avea loc la sediul achizitorului o întâlnire de management, la care vor participa reprezentanții părților implicate pentru stabilirea detaliilor privind derularea contractului.

7.2 Data încetării contractului este data semnării de ambele părți a procesului verbal final de recepție a serviciilor.

**8.Caracterul confidenţial al contractului**

8.1 (1) O parte contractantă nu are dreptul, fără acordul scris al celeilalte părţi:

a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

b) de a utiliza informaţiile şi documentele obţinute sau la care are acces în perioada de

derulare a contractului, în alt scop decât acela de a-şi îndeplini obligaţiile contractuale.

(2) Dezvăluirea oricărei informaţii faţă de persoanele implicate în îndeplinirea contractului se

va face confidenţial şi se va extinde numai asupra acelor informaţii necesare în vederea

îndeplinirii contractului.

8.2 O parte contractantă va fi exonerată de răspunderea pentru dezvăluirea de informaţii

referitoare la contract dacă:

a) informaţia era cunoscută părţii contractante înainte ca ea să fi fost primită de la cealaltă parte contractantă, sau

b) informaţia a fost dezvăluită după ce a fost obţinut acordul scris al celeilalte părţi

contractante pentru asemenea dezvăluire, sau

c) partea contractantă a fost obligată în mod legal să dezvăluie informaţia.

**9. Obligaţiile prestatorului**

9.1 Prestatorul are obligația să presteze serviciile la standardele şi performanţele prezentate în propunerea tehnico-financiara, anexă la contract.

9.2 Prestatorul are obligația să presteze serviciile prevăzute în caietul de sarcini, să respecte toate aspectele financiare, să îndeplinească activitățile și să efectueze cheltuielile în conformitate cu prevederile menționate în prezentul contract.

9.3 Prestatorul se obligă să presteze serviciile în conformitate cu graficul de prestare prezentat.

9.4 Prestatorul are obligaţia de a prezenta Autorităţii Contractante la finalizarea evenimentului, Raportul evenimentului.

9.5 Pentru evenimentul\_\_\_\_\_\_\_\_\_\_\_\_\_, prestatorul este obligat să asigure următoarele servicii:

- transport intern și transfer hotel/hoteluri - locația evenimentului cultural/locația recepției/aeroport;

- decontarea cheltuielilor de transport intern pentru invitații din România,

- asigurarea acțiunilor de protocol,

- asigurare servicii de masă, respectiv pauze de cafea, prânz și recepție,

- asigurare produse birotica/publicitate proiect

- asigurare echipamente tehnice.

9.6 Prestatorul este pe deplin responsabil pentru execuţia serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

9.7 Prestatorul are obligația de a transmite autorității contractante raportul final de execuție în termen de 10 zile calendaristice de la finalizarea evenimentului. Raportul final trebuie să cuprindă detalii tehnice, administrative și financiare referitoare la modul de organizare și desfășurare a evenimentului conform prevederilor caietului de sarcini.

**10. Obligaţiile achizitorului**

10.1 Achizitorul se obligă să achiziţioneze, respectiv să cumpere şi să plătească preţul convenit în

prezentul contract.

10.2 Achizitorul se obligă să pună la dispoziţia prestatorului toate datele şi informaţiile necesare

pentru îndeplinirea contractului prin colaborare cu personalul propriu.

10.3 Achizitorul se obligă să recepţioneze cantitativ şi calitativ serviciile prestate şi materialele furnizate pentru îndeplinirea contractului conform standardelor, performanţelor tehnice şi prevederilor legale în vigoare. Se va întocmi un proces verbal de recepţie semnat şi însuşit de reprezentanţii părţilor după avizarea Raportului de activitate și a documentelor conexe.

10.4 Achizitorul nu va fi responsabil de nici un fel de daune interese, compensaţii plătibile prin lege, în privinţa sau ca urmare a unui accident sau prejudiciu rezultând din vina prestatorului şi/sau angajaţilor acestuia.

10.5 Achizitorul este îndreptăţit să emită dispoziţiile pe care le consideră necesare. Dacă prestatorul consideră că dispoziţiile achizitorului sunt nejustificate şi inoportune, acesta poate indica obiecţiuni în mod oficial, dar acestea nu îl absolvă de a executa dispoziţiile primite, în afara cazului în care acestea contravin prevederilor legale.

10.6 Achizitorul se obligă să plătească preţul serviciilor prestate, către Prestator, în termenul convenit de la emiterea facturii de către acesta, după predarea raportului final de prestare a serviciilor pentru eveniment și încheierea procesului verbal de recepţie. Plăţile se vor efectua prin respectarea prevederilor legale.

10.7 Achizitorul va pune la dispoziția prestatorului lista cu persoanele participante și hotelurile unde sunt cazați.

**11. Raportări**

11.1 Prestatorul trebuie să transmită Achizitorului un raport de activitate privind modul cum au fost prestate serviciile de organizare a evenimentului. Raportul de activitate se va redacta în limba română, în două exemplare și va identifica şi descrie rezultatele evenimentelor organizate, conținând printre altele următoarele: informaţii generale asupra desfăşurării evenimentelor, numărul de participanţi, număr persoane pentru care s-au asigurat servicii de transport, serviciile de cazare, servicii de catering, de servire a cinei și întârzierile sau cauzele care au dus la modificări în cadrul activităţii respective, precum și soluții de remediere a lor, observaţii ale părţilor implicate, calitatea serviciilor.

11.2 Dacă Autoritatea contractantă va avea observaţii, Prestatorul are obligația de a reface raportul şi de a transmite ultima versiune a acestuia pentru aprobare Autorităţii contractante, în termen de maxim 10 zile de la primirea observaţiilor de la aceasta.

**12. Sancţiuni pentru neîndeplinirea culpabilă a obligaţiilor**

12.1 În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci acesta are obligația de a plăti, ca penalitaţi, o sumă echivalentă cu o cotă procentuală de 0,15% pentru fiecare zi de întârziere, calculată la valoarea obligaţiei neîndeplinite sau îndeplinite necorespunzător, până la îndeplinirea efectivă a obligaţiilor, dar nu mai mult decât suma asupra căreia se calculează.

12.2 În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu o cotă procentuală de 0,15%, din plata neefectuată, pentru fiecare zi de întârziere, până la îndeplinirea efectivă a obligaţiilor.

12.3 Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate să considere contractul reziliat de plin drept fără nici o altă formalitate şi fără nici o altă procedură judiciară sau extrajudiciară şi de a pretinde plata de daune-interese.

12.4 Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

12.5 Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nicio compensaţie, de la deschiderea procedurii falimentului împotriva acestuia în condiţiile Legii nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare, cu condiţia ca această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată până la data denunţării unilaterale a contractului.

**13. Recepţie şi verificări**

13.1 Achizitorul sau reprezentantul său are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

13.2 Recepţia serviciilor prestate se va face în prezenţa reprezentanţilor părţilor și a reprezentantului beneficiarului.

13.3 Dacă serviciile prestate nu corespund cerințelor din caietul de sarcini, achizitorul va menționa în procesul verbal de recepţie activitățile care sunt neconforme, menționând cerințele

nerespectate/neîndeplinite.

13.4 Achizitorul are dreptul de a notifica imediat prestatorului, în scris, orice plângere sau reclamaţie care apare în timpul derulării contractului. La primirea unei astfel de notificări, prestatorul are obligaţia de a remedia orice deficienţă în maxim 24 ore de la comunicarea neconformităţii sau după caz în cel mai scurt timp posibil, astfel încât să fie îndeplinite cerințele din caietul de sarcini și cu încadrare în valoarea contractului.

13.5 Prevederile clauzelor 14.1 - 14.4 nu îl vor absolvi pe prestator de obligaţia asumării garanţiilor sau de alte obligaţii prevăzute în contract.

**14. Începere, finalizare, întârzieri, sistare**

14.1.(1)Î n termen de maxim 3 zile lucrătoare de la data semnării prezentului contract, prestatorul este prezent la întâlnirea de management, organizată de achizitor, la care participă

reprezentanţi ai achizitorului şi ai prestatorului (reprezentantul cu putere de decizie din partea acestuia precum și experții implicți în conract) pentru stabilirea procedurilor de lucru în vederea

desfăşurării activităţii pentru îndeplinirea prevederilor prezentului contract, termenele de livrare a variantelor intermediare ale documentelor și rapoartelor solicitate de autoritatea contractantă.

(2) Prestatorul are obligaţia de a începe prestarea serviciilor în timpul cel mai scurt posibil de la primirea ordinului de începere a contractului.

14.2 Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul

convenit de părţi, termen care se calculează de la data începerii prestării serviciilor.

14.3 Dacă pe parcursul îndeplinirii contractului prestatorul întâmpină dificultăți în organizarea evenimentelor și/sau nu poate respecta termenele de prestare stabilite prin graficul de prestare,

acesta are obligaţia de a notifica acest lucru achizitorului cu cel puțin 5 zile înainte de data stabilită pentru organizarea evenimentului.

**15. Rezilierea contractului**

15.1. Achizitorul poate rezilia prezentul contract cu efecte depline (de jure) după acordarea unui preaviz de 2 zile lucrătoare prestatorului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându- se la acestea:

15.1.1. prestatorul nu îşi îndeplineşte obligaţiile în condiţiile şi perioadele stabilite în prezentul

contract;

15.1.2. prestatorul nu se conformează într-o perioadă de timp rezonabilă notificării emise de către managerul de proiect care îi solicită remedierea executării corespunzătoare sau neexecutării obligaţiilor care afectează în mod grav executarea corespunzatoare şi la timp a serviciilor din prezentul contract;

15.1.3. prestatorul refuză sau omite să aducă la îndeplinire dispoziţii sau instrucţiuni emise de achizitor;

15.1.4. după semnarea contractului, prestatorul cesionează drepturile sale din prezentul contract sau subcontractează fără a avea acordul prealabil al achizitorului;

15.1.5. împotriva prestatorului a fost pronunţată o hotărâre având autoritate de lucru judecat cu

privire la fraudă, corupţie, implicarea într-o organizaţie criminală sau orice altă activitate ilegală

în dauna intereselor financiare ale CE;

15.1.6. valorificarea de către achizitor a rezultatelor prezentului contract este grav compromisă

ca urmare a întârzierii prestaţiilor din vina prestatorului;

15.2. Cu exceptia situațiilor prevazute la pct. 15.1.5., achizitorul va înştiinţa prestatorul în legătură cu motivul rezilierii şi va comunica acestuia sancţiunile prevăzute. Prestatorul este invitat

să prezinte observaţiile sale cu privire la sancţiunile notificate.

15.3. Dacă achizitorul reziliază prezentul contract, va fi îndreptăţit să recupereze de la prestator fără a renunţa la celelalte acţiuni la care este îndreptăţit în baza prezentului contract, orice pierdere sau prejudiciu suferit.

15.4. Rezilierea contractului nu împiedică exercitarea dreptului achizitorului de a acţiona

prestatorul, civil sau penal.

15.5. În urma unui preaviz de 10 zile lucrătoare acordate achizitorului, prestatorul poate rezilia prezentul contract dacă achizitorul nu îşi îndeplineşte obligaţia de plată către prestator a sumelor datorate acestuia în baza oricărei certificări din partea achizitorului, după expirarea termenului limită prevăzut în prezentul contract;

15.6. Rezilierea nu va afecta niciun alt drept al achizitorului sau al prestatorului dobândit anterior acesteia în temeiul prezentului contract.

**16. Plata și modalități de plată**

16.1. Plata se va face pe baza facturii fiscale însoțită de raportul de activitate și în urma încheierii procesului-verbal de recepţie la sfârșitul evenimentului.

16.2. Plata facturii fiscale reprezentând contravaloarea serviciilor prestate se va efectua în lei, prin ordin de plată, în contul prestatorului, în termen de 30 zile de la înregistrarea facturii fiscale la sediul achizitorului, după încheierea procesului verbal de recepţie a serviciilor prestate.

16.3. Factura va fi emisă de către prestator pentru serviciile efectiv prestate, după aprobarea procesului–verbal de recepţie cantitativă și calitativă.

16.4. Prestatoul se obligă să furnizeze autorității contractante, forma originală pentru toate documentele justificative, pentru toate facturile proprii, pentru toate documentele de plată, rapoarte de recepție sau orice alt document justificativ necesar pentru validarea plăților efectuate de acesta.

**17. Amendamente**

17.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

17.2 Părţile contractante au dreptul, pe durata îndeplinirii contractului, de a conveni, prin act

adiţional, adaptarea acelor clauze afectate de modificări ale legii.

17.3 Prestatorul poate cesiona dreptul său de a încasa contravaloarea serviciilor prestate, în condiţiile prevăzute de dispoziţiile Codului Civil, cu acceptul achizitorului, obligaţiile născute rămânând în sarcina părţilor contractante, astfel cum au fost stipulate şi asumate iniţial.

**18. Cesiunea**

18.1 Prestatorului îi este interzisă cesionarea obiectului contractului.

18.2. În contractul de achiziție publică este permisă doar cesiunea creanțelor născute din prezentul contract, obligațiile născute rămânând în sarcina părților contractante, astfel cum aufost stipulate și asumate inițial.

**19. Forţa majoră**

19.1 Forţa majoră este constatată de o autoritate competentă.

19.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

19.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5 Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maxim 15 zile de la încetare.

19.6 Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului

contract, fără ca vreuna din părţi să poată pretinde celeilalte daune-interese

**20. Soluţionarea litigiilor**

20.1 Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

20.2 Dacă după 30 de zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România, unde achizitorul are sediul.

**21. Limba care guvernează contractul**

Limba care guvernează contractul este limba română.

**22. Comunicări**

22.1 Orice comunicare între părţi, referitoare la îndeplinirea prezentului contract, trebuie să fie transmisă în scris.

Orice document scris trebuie înregistrat atât în momentul transmiterii cât şi în momentul primirii.

22.2 Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**23. Legea aplicabilă contractului**

Contractul va fi interpretat conform legilor din România.

Părţile au înteles să încheie astăzi \_\_\_\_\_\_\_\_\_\_\_\_\_\_\_\_ prezentul contract în 2 exemplare originale.

**ACHIZITOR, PRESTATOR,**

**Secretar de stat**  **Director General**